8.2.2023
MT
Il-Ġurnal Uffiċjali tal-Unjoni Ewropea
L 38/71
Appendiċi I Setturi tal-enerġiji rinnovabbli Is-setturi tal-enerġiji rinnovabbli li ġejjin għandhom ikunu eliġibbli għat-termini u għall-kundizzjonijiet finanzjarji li ġew stabbiliti f’dan il-Ftehim Settorjali sakemm l-impatti tagħhom jiġu indirizzati f’konformità mar-Rakkomandazzjoni talKunsill tal-2012 dwar l-Approċċi Komuni għall-Krediti għall-Esportazzjoni Uffiċjalment Appoġġati u d-Diliġenza Ambjentali u Soċjali Dovuta (1) (kif ġiet emendata sussegwentement mill-Membri tal-Grupp ta’ Ħidma tal-OECD dwar il-Krediti għall-Esportazzjoni u dwar il-Garanzija tal-Kreditu (ECG) u adottata mill-Kunsill tal-OECD): (a) Enerġija eolika (2).
(b) Enerġija ġeotermali.
(c) Enerġija mill-fluss tal-marea.
(d) Enerġija mill-mewġ. (e) Enerġija blu (f) Enerġija fotovoltajka solari.
(g) Enerġija termali solari.
(h) Enerġija termali mill-oċeani.
(i) Bijoenerġija: il-gass tal-landfills sostenibbli kollu, il-gass tal-impjanti tat-trattament tad-dranaġġ, l-enerġija tal-bijogass jew il-fjuwil derivat minn installazzjonijiet tal-enerġija tal-bijomassa.
‘Bijomassa’ għandha tfisser il-frazzjoni bijodeg­ radabbli ta’ prodotti, skart u residwi mill-agrikoltura (inklużi sustanzi veġetali u tal-annimali), mill-forestrija u minn industriji relatati, kif ukoll il-frazzjoni bijodegradabbli ta’ skart industrijali u muniċipali.
(j) Idroenerġija.
(k) Effiċjenza enerġetika fi proġetti tal-Enerġiji Rinnovabbli.
(1) Huwa mifhum li r-Rakkomandazzjoni tal-2012 tapplika bl-istess mod għall-proġetti li ma humiex eliġibbli għal dawn it-termini u lkundizzjonijiet finanzjarji.
(2) It-terminu massimu ta’ ripagament għal riggijiet tat-tip jack up użati fl-installazzjoni ta’ turbini tar-riħ għandu jkun ta’ 12-il sena.